Številka: 900 - 327/2015 - 4

Datum: 29. 10. 2015

 **Z A P I S N I K**

**5. redne seje Sveta Četrtne skupnosti Moste** (ČS Moste), ki je bila ki je bila v četrtek, dne 29. 10. 2015 ob 18.00 uri na sedežu ČS Moste, Ob Ljubljanici 36 a, Ljubljana.

NAVZOČI ČLANI: Elvis BALTIĆ, Igor BOLE, Matej ČEPELJNIK, Stanislava Marija FERENČAK MARIN, Dmitar GRUBOR, Igor Horvat, Mojca JAGER, Mira KLJUČANIN, Nataša LIVOJEVIČ, Stanislav MARKOJA, Živa NEVENKIĆ, Radmila ŠEŠIĆ, Blanka VILFAN, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Marko Podobnik (predsednik Volilne komisije ČS Moste), Miroslav Kupljenik (predsednik ČO DeSUS Moste), Darja Gogala (SLS MU MOL).

Opravičili: Lara Valič, Denis Striković, Barbara Šivec.

Članice in člane Sveta ČS Moste ter goste oz. ostale vabljene je pozdravila predsednica Sveta in jim izrekla dobrodošlico na 5. seji Sveta ČS Moste 5. mandata. Čestitala je rojstne dneve članom, ki so imeli od pretekle do današnje seje rojstni dan. Nato se je preverilo sklepčnost: od 17 članov je bilo navzočih 11 članov.

Predsednica je podala ugotovitev, da je bila 5. seja sklepčna.

Razprave o predlaganem dnevnem redu ni bilo, zato je predsednica navzoče člane povabila h glasovanju in podala

**DNEVNI RED:**

1. Zapisniki sej Sveta ČS Moste

2. Poročila o udeležbah in posvetih, informacije, dokumenti v seznanitev, ČS Moste v medijih

 (posvet z Mestnim redarstvom o prometu na Kodeljevem; Zeleni ambasador-projekt ZPE 2016;

 športno rekreativno gibalna prireditev Fužinetlon 2015 *Razgibajmo Ljubljano;* okrogla miza ZOD

 o staranju v domačem okolju; vatna pot v OŠ Martina Krpana; posvet o malih delih 2015 in 2016

 ter ostalih športnih pridobitvah na Rusjanovem trgu; informacije: Moščanska kronika, 20.

 obletnica delovanja Skale, o urejanju otroškega igrišča Povšetova 104, o ustanovitvi krajevnega

 odbora Rdečega križa Fužine (KORK Fužine), o drevesih (pajesnih) na Osenjakovi; ČS v Medijih

 (Megavat, Motorevija, Zeleni glas).

3. Finančne zadeve (rebalans proračuna 2015, rebalans proračuna 2016, sejnine, prerazporeditev)

4. Pobude krajanov in drugih (Občan…: dvosmerni promet za kolesarje na Proletarski; Občan…:

 koš za košarko Chengdujska/Rusjanov trg; OŠ Ketteja in Murna: prošnja za sredstva za ureditev

 igrišča ob šoli; nadzor.odbor bloka Brodarjev trg 5: čistoča v okolici bloka; Društvo BOMI:

 pobuda za sodelovanje v decembrskem času; OGDP: drevo za novoletno okrasitev; Občan…:

 Park (sadovnjak) med ulico Pot na Fužine in Ljubljanico;

5. Predlogi, pobude, vprašanja članic in članov Sveta ČS:

 Dmitar Grubor: urejanje objekta in okolice trgovine Nove Fužine 41 (bankomat, poštni

 nabiralnik, parkirna mesta),

 Stanislava Marija Ferenčak Marin: predlog za novo zunanjo članico Ekipe za prireditve.

Navzočih je bilo 12 članov Sveta (prišel g. Markoja). Opredeljenih je bilo 12 članov. Za predlagani dnevni red je glasovalo 12članov Sveta.

**DNEVNI RED 5. SEJE JE BIL SPREJET.**

**AD 1**

**Potrditev zapisnikov**

Ga. Gogala je podala poročilo o zapisnikih. Razprave ni bilo. Predsednica je predlagala

**SKLEP 1/5:**

**Svet ČS Moste potrjuje zapisnike: 3. redne, 4. izredne, 5. izredne in 4. redne seje** .

Navzočih je bilo 13 članov Sveta (prišla gdč. Jager). Opredeljenih je bilo 13 članov. Za predlagani sklep je glasovalo 13članov Sveta.

**SKLEP 1/5 JE BIL SPREJET.**

***AD 2***

***Poročila o udeležbah in posvetih, informacije, dokumenti v seznanitev, ČS Moste v medijih***

***Poročila o udeležbah in posvetih***

*Posvet z Mestnim redarstvom o prometu na Kodeljevem*

Zabeležko so vsi vabljeni prejeli skupaj z vabilom kot gradivo in se z njo seznanili. Menili so, da sklepanje ni potrebno, da je seznanitev bila dovolj.

*Zeleni ambasador-projekt ZPE 2016*

Program treh dogodkov v času, ko bo ČS ambasador (25. 04. Do 15. 05. 2016) ZELENE PRESTOLNICE EVROPE, je bil sprejet že na 4. seji Sveta. Skupaj z vabilom so vsi vabljeni kot gradivo prejeli komentarje delovne skupine ZPE na program ČS Moste. Pohvaljeni so bili naši slogani kot odlični, zato se je predsednica zahvalila ga. Darji Gogala, da se jih je spomnila.

Kot gradivo so vabljeni z vabili prejeli tudi del zabeležke delovnega sestanka Službe za lokalno samoupravo, iz katere je razvidno, da bi bilo dobro, da pripravimo tudi program predstavitve ČS Moste na INFO točki pred Magistratom in da določimo dan, ko bi bili na INFO točki s programom. Člani in drugi fotografirajo znamenitosti in posebnosti Most, da bi bila možna predstavitev tudi kot film oz. foto lepljenka.

**SKLEP 2/5:**

**Svet ČS Moste bo v sklopu ZPE imel predstavitev na INFO točki na Magistratu.**

**Svet ČS Moste pooblašča Ekipo za prireditve in strokovni sodelavki, da pripravi ustrezen program predstavitve na INFO točki v sklopu ZPE. Program naj bo pripravljen na način, da bo imel nizke finančne posledice za ČS Moste. Pooblaščeni so tudi za določitev datuma in časa predstavitve.**

Navzočih je bilo 15 članov Sveta (prišla g. Baltić in g. Bole). Opredeljenih je bilo 15 članov. Za predlagani sklep je glasovalo 15članov Sveta.

**SKLEP 2/5 JE BIL SPREJET.**

*Športno rekreativno gibalna prireditev Fužinetlon 2015 Razgibajmo Ljubljano*

Skupaj z vabilom so vabljeni kot gradivo prejeli zahvalo za sodelovanje pri soorganizaciji prireditve. Dne 15. 10. 2015 pa so po @ pošti prejeli tudi povezavo za ogled filmčka o prireditvi. Predsednica se je še enkrat vsem članicam in članom, ki so prišli pomagat, zahvalila, ravno tako tudi obema strokovnima delavkama (Darji Gogala in Barbari Šivec), ki sta bili aktivni za prireditev kar nekaj časa, ne samo na dan prireditve – bil je to velik pripravljalno organizacijski zalogaj. Zahvalila pa se je seveda tudi neumornim članom Društva SPM – skupnostni programi za mlade. Prireditev je obiskal tudi župan, g. Janković, ki je prišel kljub temu, da je imel zelo zaseden urnik 29. 09., glede česar mu je bila že poslana zahvala in povezava na filmček. Zaprosili smo, da se ga predvaja pred naslednjo sejo Mestnega sveta MOL, da vidijo trud ČS Moste tudi mestni svetniki in drugi.

*Okrogla miza ZOD o staranju v domačem okolju*

Program okrogle mize so vabljeni dobili kot gradivo skupaj z vabilom. Udeležilo se je 46 občanov, ki so bili vabljeni preko naše pisarne ČS Moste. Pomagala pri obveščanju pa je tudi ga. Biserka Cizar, predstavnica pravkar ustanovljene Krajevne organizacije Rdečega križa Fužine.

Okrogle mize sta se udeležili tudi ga. Mira Ključanin in ga. Jožica Virant .

*Varna pot v OŠ Martina Krpan*a

Predsednica je povedala, da ji je že dvakrat vodja OGDP obljubil datum skupnega ogleda okolja OŠ M. Krpana, vendar termina v uskladitev še ni sporočil. V razpravi sta sodelovala g. Zaplatil in g. Bole, ki sta si že in si bosta razmere ponovno ogledala.

**SKLEP 3/5:**

**Člani Ekipe za promet in za okolje si ogledajo prometne in druge razmere v okolici OŠ Martina Krpana in ugotovitve sporočijo pisarni ČS. Na osnovi teh ugotovitev se OGDP MU MOL ponovno zaprosi za termin, oziroma ČS Moste predlaga dva datuma za skupen ogled OGDPju v uskladitev.**

Navzočih je bilo 15 članov Sveta (prišla g. Baltić in g. Bole). Opredeljenih je bilo 15 članov. Za predlagani sklep je glasovalo 15članov Sveta.

**SKLEP 3/5 JE BIL SPREJET.**

*Posvet o malih delih 2015 in 2016 ter ostalih športnih pridobitvah na Rusjanovem trgu*

Vabilo na posvet so vabljeni dobili kot gradivo, ker je zabeležka posveta še v delu.

Poročilo s tega posveta pa je bilo okvirno sledeče:

Posvet je bil v sredo, 07. 10. 2015, zjutraj ob 7.30 uri na športnih površinah v bližini Rusjanovega trga. Predstavniku izvajalca (g. Novak) za postavitev zunanjih fitnes naprav je bila pokazana lokacija, kje bi naprave želeli imeti (pod drevesi v bližini sprehajalne poti ob Ljubljanici). Postavljene bodo VSE naprave, tako za »mala dela« za 2015. leto kot za »mala dela« 2016. leto – kar je za krajane zelo v redu.

Varovalna ograja med površino za nogomet in košarko je KONČNO postavljena. »Tribune« na vmesni vzpetini pa se bodo postopoma sanirale (gnili leseni deli bodo zamenjani).

Obnovljene bodo oznake na dveh površinah: za igranje odbojke in badmintona, mreže bi imelo v hrambi oz. v izposoji eno od društev, kar dogovori ČS Moste.

Vhodno od površine za nogomet (v neposredni bližini našega novega zunanjega fitnesa) bodo postavljene naprave street work out (ulična gimnastika).

Na posvetu so bili predstavnik izvajalca postavitve fitnes naprav, predstavnika Oddelka za šport MU MOL, predstavnik zavoda Šport Ljubljana in naši strokovni sodelavki iz Službe za lokalno samoupravo MU MOL. Predlagan je bil

**SKLEP 4/5:**

**Mreži (za odbojko in badminton) se v varovanje-izposojanje zaupa uporabnikom športnih površin v bližini Rusjanovega trga, in sicer Skali-mladinski ulični vzgoji. V primeru, da bi Skala imela tehtne razloge za odklonitev, se zaprosi Svetovalnico Fužine.**

Navzočih je bilo 15 članov Sveta (prišla g. Baltić in g. Bole). Opredeljenih je bilo 15 članov. Za predlagani sklep je glasovalo 15članov Sveta.

**SKLEP 4/5 JE BIL SPREJET.**

***Informacije***

*Moščanska kronika*

Pisno predstavitev so vabljeni prejeli skupaj z vabilom kot gradivo. Predstavitev »v živo« pa bo 11. 11. 2015 ob 20.00 uri, ampak uradnega VABILA ČS Moste še ni prejela. Tudi po @ pošti so bili člani Sveta na kroniko opozorjeni. Nekateri člani so povratno sporočili, da bi ČS Moste v 2016. letu predvidela nakup kakšnih 10 izvodov kronike (za obdaritev ob pomembnih jubilejih, pomembnejših udeležbah, obiskih,…), o čemer se bo odločalo, ko bo knjiga izšla.

*20. obletnica delovanja Skale*

V tednu od 23. do 27. 11. 2015 je Skala – mladinska ulična vzgoja z raznimi dogodki obeleževala svojih 20 let delovanja v našem okolju. Osrednja proslava bo v petek, 27. 11. 2015 v Centru kulture Španski borci (uradnega vabila še nimamo). En dan bodo imeli tudi dan odprtih vrat in bi za takrat ČS Moste prispevala sok, vodo, kekse, bombone, s čemer so se člani Sveta soglasno strinjali.

*O urejanju otroškega igrišča Povšetova 104*

Razprave ni bilo. Je pa ga. Ključanin predlagala, da si v sklopu akcij ZPE podrobneje ogleda igrišča na Novih Fužinah, ker so precej obrabljena zaradi velikega števila otrok, s čemer so navzoči soglašali. Predlagan je bil

**SKLEP 5/5:**

**Svet ČS Moste je mnenja, da je igrišče na Povšetovi 104 pomembno za okolje, ker se nahaja v gosto naseljenem okolju stolpičev in vrstnih hiš. Zato se predlaga prenos zemljišča iz MORS na MOL. Z ureditvijo lastništva bo možno na tem otroškem igrišču ponuditi otrokom tudi kakšno novo, sodobno igralo.**

Navzočih je bilo 16 članov Sveta (prišel g. Čepeljnik ). Opredeljenih je bilo 16 članov. Za predlagani sklep je glasovalo 16članov Sveta.

**SKLEP 5/5 JE BIL SPREJET.**

*O ustanovitvi Krajevnega odbora Rdečega križa Fužine (KORK Fužine)*

Ustanovitev Krajevnega odbora Rdečega križa Fužine (KORK Fužine) je predsednica omenila že pri okrogli mizi ZOD. To je pravzaprav pridobitev za okolje, saj na Novih Fužinah zadnjih 15 let ni bilo zaznati, da bo Rdeči križ kogarkoli zanimal do te mere, da bi v njem prostovoljno delal, tako da je predlagala, da po svojih močeh KORKu ČS pomaga pri delu, s čemer so se navzoči strinjali.

*O drevesih (pajesnih) na Osenjakovi*

Oddelek za varstvo okolja, ga. Zala Strojin, s katerim je 23. 09. 2015 potekala izredna seja Sveta na terenu (tujerodne in invazivne rastline), je povedala, kot je pravila tudi @ pošta v gradivu za 5. sejo, da še iščejo način oz. metodo glede odstranjevanja dreves »pajesen«. Rešitve (naj bi bila sprejemljiva za vsa okolja Ljubljane) v tem trenutku še nimajo.

*ČS v Medijih (Megavat, Motorevija, Zeleni glas)*

Fotokopije člankov so vabljeni prejeli z vabilom kot gradivo.

**AD 3**

**Finančne zadeve (rebalans proračuna 2015, rebalans proračuna 2016, sejnine, prerazporeditev)**

Gradivo o spremembah proračuna MOL za 2015 in 2016 so vabljeni prejeli z vabilom kot gradivo. Na dan seje so na mizo prejeli še nekaj tabel, ki pojasnjujejo naš del proračuna. V kroženje pa je bila dana tudi tabela s sejninami, na kateri je izračun glede na dosedanjo udeležbo na sejah (na tabeli NI današnje udeležbe in NI še udeležbe na slavnostni seji) – le v informacijo.

Za 2015. leto je predlagana prerazporeditev pri sejninah, 600 € bi iz te postavke prenesli na konto *Drugi operativni odhodki.* V 2015. letu se bo do konca leta povečal znesek na donacijah.

V 2016 pa se celotna masa sredstev zniža zaradi zmanjšanja števila prebivalcev. Zmanjšanje predstavlja 86 €, kar smo predlagali na kontu *Drugi operativni odhodki.*

Razprave ni bilo. Predlagan je bil

**SKLEP 6/5:**

**Svet ČS Moste se je seznanil z rebalansom Proračuna MOL 2015 in 2016. Strinja se s prerazporeditvijo sredstev iz sejnin na konto Drugi operativni odhodki v višini 600 €.**

Navzočih je bilo 16 članov Sveta. Opredeljenih je bilo 16 članov. Za predlagani sklep je glasovalo 16članov Sveta.

**SKLEP 6/5 JE BIL SPREJET.**

**AD 4**

**Pobude krajanov in drugih**

 *Občan…: dvosmerni promet za kolesarje na Proletarski*

Pobudo so vabljeni dobili skupaj z vabilom kot gradivo. Razprave ni bilo. Predlagan je bil

**SKLEP 7/5:**

**Svet ČS Moste odstopi pobudo Oddelku za gospodarske dejavnosti in promet Mestne uprave MOL, da strokovno ugotovi možnosti za uvedbo dvosmernega prometa za kolesarje na Proletarski ulici.**

Navzočih je bilo 16 članov Sveta. Opredeljenih je bilo 16 članov. Za predlagani sklep je glasovalo 16članov Sveta.

**SKLEP 7/5 JE BIL SPREJET.**

*Občan…: koš za košarko Chengdujska/Rusjanov trg*

Pobudo so vabljeni dobili skupaj z vabilom kot gradivo. Razprave ni bilo. Predlagan je bil

**SKLEP 8/5:**

**Manjša asfaltna površina med Rusjanovim trgom in Chengdujsko ulico ni športna površina, zato Svet ČS Moste ne odobrava in ne podpira postavljanje športnih naprav in pripomočkov izven športnih površin, saj jih nato MOL in nihče drug ne vzdržuje.**

Navzočih je bilo 16 članov Sveta. Opredeljenih je bilo 16 članov. Za predlagani sklep je glasovalo 16članov Sveta.

**SKLEP 8/5 JE BIL SPREJET.**

*Nadzorni odbor bloka Brodarjev trg 5: čistoča v okolici bloka*

V seznanitev so vabljeni dobili pobudo stanovalcev bloka Brodarjev trg 5 ter odgovor ČS Moste na pobudo. Stanovalce je ČS med drugim seznanila z napovedjo akcij v času Zelene prestolnice Evrope ter s tem, kdo je na MOLu pristojen za čistočo. Navzoči so menili, da sklepanje ni potrebno.

*Društvo BOMI: pobuda za sodelovanje v decembrskem času*

V seznanitev so vabljeni dobili pobudo Društva BOMI in odgovor ČS Moste. Zelo težko je pripravljati in izvajati prireditve, ker imamo v ČS Moste okoli 90 do 110 registriranih društev, da se neformalnih skupin niti ne omenja. Urejanje zunanjih površin je lažje in brezplačno tam, kjer so v lasti MOLa, primere za to člani Sveta in vabljeni (otroško igrišče na Povšetovi 104) spoznavajo na zadnjih dveh rednih sejah, ker je težko pridobiti soglasje drugega lastnika, itd. Člani so se strinjali. Vprašali so se, ali ima Društvo-podružnica Bomi kakšna pooblastila od lastnika parka pri Gradu Fužine. Gre za naravno in kulturno dediščino državnega pomena in ne morejo društva nepooblaščeno razpolagati s površinami in jim določati program. Predsednica je povedala, da bomo naslednje leto v poslovnem stikom z Gradom Fužine in bomo to preverili. Navzoči so se strinjali.

*OGDP: drevo za novoletno okrasitev*

Iz gradiva je bilo razvidno (člani so se opredelili po elektronski pošti), da so se člani odločili za ŽE OBSTOJEČE drevo, ki raste ob križišču Zaloška s Pokopališko ulico. Želja je bila sporočena pristojnemu odseku za javno infrastrukturo na MOL z natančnim izrisom drevesa na parceli 974 katastrska občina Moste.

*Občan…: Park (sadovnjak) med ulico Pot na Fužine in Ljubljanico*

Predsednica je povedala, da se lahko občanu zahvalimo za izčrpno razmišljanje o urejanju okolja v Novih Fužinah. Vendar so bili predlogi prostorskih načrtov razstavljeni na javnih razgrnitvah in da so bile organizirane javne razprave (OSPN, IPN, OPN), takrat je bil čas za nabor ureditvenih predlogov. Četrtne skupnosti ne razpolagajo s sredstvi, s katerimi bi lahko uredili in zasadili sadovnjak v smislu parka s potkami, itd.

**SKLEP 9/5:**

**Svet ČS Moste se je seznanil z razmišljanjem občana o urejanju okolja Novih Fužin. Razmišljanje se v proučitev odstopi OGDP MU MOL in podžupanu g. prof. Koželju.**

Navzočih je bilo 16 članov Sveta. Opredeljenih je bilo 16 članov. Za predlagani sklep je glasovalo 16članov Sveta.

**SKLEP 9/5 JE BIL SPREJET.**

***AD 5***

***Predlogi, pobude, vprašanja članic in članov Sveta ČS:***

*Dmitar Grubor: urejanje objekta in okolice trgovine Nove Fužine 41 (bankomat, poštni*

*nabiralnik, parkirna mesta)*

Mercator je odgovoril, da se glede bankomata pogovarja z več bankami. Pošta pa nam še ni odgovorila glede poštnega nabiralnika.

**SKLEP 10/5:**

**Svet ČS Moste še naprej vztraja, da se na objekt trgovine Nove Fužine 41 namesti bankomat, poštni nabiralnik, javna telefonska govorilnica in da se označijo parkirna mesta.**

Navzočih je bilo 16 članov Sveta. Opredeljenih je bilo 16 članov. Za predlagani sklep je glasovalo 16članov Sveta.

**SKLEP 10/5 JE BIL SPREJET.**

*Stanislava Marija Ferenčak Marin: predlog za novo zunanjo članico Ekipe za prireditve*.

**SKLEP 11/5:**

**Svet ČS Moste za članico v Ekipo za prireditve imenuje ga. Marijo Prešeren Dukić.**

Navzočih je bilo 16 članov Sveta. Opredeljenih je bilo 14 članov. Za predlagani sklep je glasovalo 14članov Sveta.

**SKLEP 10/5 JE BIL SPREJET.**

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

 Mestne občine Ljubljana